จาก BTG ถึง KLINIQ
ก่อนที่หุ้น KLINIQ บมจ.เดอะคลีนิกค์ คลินิกเวชกรรม เข้าเทรดวันแรก เมื่อวานนี้ นักลงทุนต่างยังคงเซ็งหุ้น BTG ที่ล่าสุด ยังคงหาทางกลับบ้านไม่ถูก
ก่อนที่หุ้น KLINIQ บมจ.เดอะคลีนิกค์ คลินิกเวชกรรม เข้าเทรดวันแรก เมื่อวานนี้ นักลงทุนต่างยังคงเซ็งหุ้น BTG ที่ล่าสุด ยังคงหาทางกลับบ้านไม่ถูก
7 พ.ย. 2565

ก่อนที่หุ้น KLINIQ บมจ.เดอะคลีนิกค์ คลินิกเวชกรรม เข้าเทรดวันแรก เมื่อวานนี้
นักลงทุนต่างยังคงเซ็งหุ้น BTG หรือ “เบทาโกร”
ที่ล่าสุด ยังคงหาทางกลับบ้านไม่ถูก
จนนักลงทุนที่มีหุ้นอยู่แทบจะจับใส่กระทง ลอยโคมยี่เป็ง ให้ลอยไปไกล ๆ พอกันที
กลับมาที่เดอะคลีนิกค์ หรือเรียกสั้น ๆ ตามชื่อหุ้นว่า “คลีนิกค์”
ก่อนจะเข้าเทรด นักลงทุนที่ได้หุ้นไอพีโอมา รวมถึงจะเข้าเก็งกำในช่วงเข้าเทรดวันแรก ต่างยังไม่มั่นใจว่า ราคาจะเหมือนกับหุ้นไอพีโอหลายตัวก่อนหน้านี้หรือไม่
ทว่า ในช่วงเช้า หลังมีการเปิดเผยข้อมูลผู้ถือหุ้นใหญ่ 10 อันดับแรก
งานนี้ถึงกับร้องว้าวกัน
เพราะรายชื่อที่ออกมานั้น มีนักลงทุนรายใหญ่ประเภท “รุ่นเดอะ” ถืออยู่กันเพียบ
บางรายเปรียบเทียบกันขนาดว่า “ใจถึงพึ่งได้” (แต่ลุกช้าจ่ายรอบวง)
รายใหญ่ที่มีชื่อนั้น เช่น นายไพบูลย์ เสรีวิวัฒนา, นาย วิชัย วชิรพงศ์ หรือ “เสี่ยยักษ์”, นายคเชนทร์ เบญจกุล และนายพีรนาถ โชควัฒนา
ส่วนตัวนั้น พอเห็นรายชื่อทั้งหมด
พอคาดเดาได้เลยว่า วันนี้หุ้นคลีนิกค์ เปิดกระโดดแน่ ๆ
และราคาหุ้นไม่น่าจะย่ออะไรมากนัก
แล้วก็เป็นเช่นนั้นจริง ๆ
เมื่อวานนี้นักลงทุนส่วนใหญ่ที่เข้าหุ้นคลีนิกค์แล้วขาดทุน คงจะมีน้อยมาก (ยกเว้นคนที่เล่นรอบสั้น ๆ อาจจะขาดทุนหาก Cut)
เพราะราคาหุ้นปิดเทรดวันแรก 41.50 บาท เป็นราคาขึ้นมา High หรือระดับสูงสุดของวัน
สรุป เมื่อวานนี้ รายย่อย (น่าจะเกือบทั้งหมด) ได้เงินกลับบ้านกันทุกคน หรือเรามันเรียกกันว่า “เจ้าแจก”
ส่วนคนที่เข้าช่วง ATC ที่ราคา 41.50 บาท จะเท่าทุนกันอยู่
ต้องมาลุ้นว่าวันนี้ราคาจะเปิดเพื่อไปต่อหรือเปล่า
ซึ่งก็ขึ้นอยู่กับเจ้ามือ หรือผู้ดูแลสภาพคล่อง
ส่วนตัวนั้นเชื่อว่า กลุ่มที่เข้ามารับหุ้นวานนี้ ก็คือกลุ่มเจ้ามือ ที่น่าจะสะสมหุ้นในมือไว้ได้พอสมควร
หากเป็นแบบนี้คุมง่าย
ยิ่งหุ้นที่ไอพีโอเข้ามามีเพียง 60 ล้านหุ้น ถือว่าไม่มาก
และสัปดาห์นี้ ยังไม่ต้องกังวลเรื่องติดแคชบาลานซ์ เพราะสัปดาห์แรกได้รับการยกเว้น
ล่าสุด พีอี วานนี้ขึ้นมาเป็น 53.85 เท่า (พีอี ณ ไอพีโอ 31.78 เท่า)
ก่อนหน้านี้ เคยเขียนไว้แล้วว่า
หุ้นทุกตัวที่ราคาวิ่ง ๆ กันอยู่ต่างมี “เจ้ามือ” ทั้งนั้น (รวมถึงราคาหุ้นที่ร่วงลงหนัก ๆ ด้วย)
หุ้นตัวไหนไม่มีเจ้ามือ ราคาจะนิ่ง ๆ หรือรายย่อยเล่นกันเอง
เช่นเดียวกับหุ้นไอพีโอ (IPO)
เปิดเทรดมาวันแรก จะวิ่งหรือร่วง
ก็ขึ้นอยู่กับเจ้ามือ เท่านั้นและเท่านั้น